钦定古今图书集成/明伦汇编/官常典/第642卷 > 雷有终
## 钦定古今图书集成/明伦汇编/官常典/第642卷 > 雷有终

按《宋史雷德骧传》：“德骧子有终，字道成，幼聪敏，以荫
补汉州司户参军。时侯陟典选，木强难犯，选人听署
于廷，无敢哗者，有终独抗言愿为大郡治狱掾。陟叱
之曰：‘年未三十，安可任此官’？有终不为沮，署莱芜尉。
知监左拾遗刘祺以有终年少，颇易之。有终发其奸
赃，祺坐罪杖流海岛，以有终代知监事。”先是，三司补
吏为治官，率以赀进，多恣横。至是，受署者惮有终，率
多避免。太宗即位，闻其名，遣内寺伍守忠同掌监事，
且察其治迹。守忠至，裁周月，即还奏有终强济之状，
亟诏为大理寺丞。